Üzenetek rendszerezése és a levélszemét kezelése

%brandDTD; ]>

# Üzenetek rendszerezése

- Mappa létrehozása
- Mappa átnevezése
- Mappa áthelyezése vagy másolása
- Üzenetek mappákba rendezése
- Mappák megosztása más felhasználókkal (csak IMAP)
- Üzenetek címkézése
- Üzenetek megjelölése
- Üzenetnézetek használata
- Levelezőszűrők létrehozása
- Keresés az üzenetekben

## Mappa létrehozása

Üzenetmappa létrehozásához induljunk ki a Levelező ablakból:

1. Válasszuk a Fájl menüből az Új, majd a Mappa parancsot. Az Új mappa párbeszédpanel jelenik meg.
2. Írjuk be a mappa nevét.
3. A lenyitható listán adjuk meg a mappa helyét, majd kattintsunk az OK gombra. Az új mappa megjelenik a Levelező mappalistáján.

[ Vissza a fejezet elejére ]

## Mappa átnevezése

Üzenetmappa átnevezéséhez induljunk ki a Levelező ablakból:

1. Jelöljük ki az átnevezni kívánt mappát.
2. Válasszuk a Fájl menü Mappa átnevezése parancsát. A Mappa átnevezése párbeszédpanel jelenik meg.
3. Írjuk be az új nevet, majd kattintsunk az OK gombra.

Megjegyzés: ha szűrt üzenetek tárolására használt mappát nevezünk át, a szűrő automatikusan az átnevezett mappa használatára frissül.

[ Vissza a fejezet elejére ]

## Mappa áthelyezése vagy másolása

Egy mappát és tartalmát másik postafiókba másolhatunk, illetve ugyanazon a postafiókon belül át is helyezhetünk.

Mappa áthelyezéséhez vagy másolásához induljunk ki a Levelező ablakból:

1. Jelöljük ki az áthelyezni vagy másolni kívánt mappát.
2. Hajtsuk végre a megfelelő műveletet:
   - A postafiókon belül a mappa áthelyezéséhez húzzuk a mappát a kívánt mappa nevére. Az áthelyezett mappa ennek a mappának az almappája lesz.
   - A mappa másik postafiókba másolásához húzzuk a mappát a postafiók nevére.
   - A mappa másik postafiók másik mappájába másolásához húzzuk a mappát a másik postafiók másik mappájának nevére. A másolt mappa a másik mappa almappája lesz.

[ Vissza a fejezet elejére ]

## Üzenetek mappákba rendezése

A következő módszerekkel az üzeneteket az egyik mappából másikba helyezhetjük át.

- Jelöljük ki az üzenetet, kattintsunk az eszköztáron az Áthelyezés gombra, és a lenyitható listán adjuk meg a kívánt postafiókot és célmappát.
- Húzzuk át az üzeneteket a kívánt mappába.

  Megjegyzés: ha IMAP vagy POP levelezőkiszolgáló mappájából üzenetet húzunk át a merevlemez helyi mappájába, az üzenet a helyi mappába kerül, és a kiszolgáló mappájából törlődik.

Üzenet másolása egyik mappából egy másikba:

1. Jelöljük ki az üzenetet, és kattintsunk rá az egér jobb oldali gombjával.
2. Válasszuk a helyi menü Átmásolás parancsát, és a lenyitható listán adjuk meg a kívánt postafiókot és célmappát.

Tipp: úgy is átmásolhatjuk az üzenetet egyik mappából a másikba, hogy lenyomva tartjuk a Shift billentyűt miközben az üzenetet az üzenetlistából egy másik mappa fölé húzzuk.

[ Vissza a fejezet elejére ]

## Mappák megosztása más felhasználókkal (csak IMAP)

Az IMAP-postafiókok felhasználói megoszthatják a mappáikat a hálózat többi felhasználójával. A megosztott mappák segítségével a hírcsoportokhoz hasonlóan több felhasználó láthatja ugyanazokat az üzeneteket. A megosztott mappák csak olyan IMAP-kiszolgálóval használhatóak, amely támogatja a hozzáférési listák (ACL) kezelését. Ha nem vagyunk biztosak benne, hogy az IMAP-kiszolgálónk támogatja-e a megosztott mappákat, kérdezzük meg a rendszergazdát.

Egy mappa többi felhasználóval történő megosztásához a vagy egy mappa megosztási adatainak megtekintéséhez induljunk ki a Levelező ablakból.

1. Az IMAP-postafiókon belül válasszuk ki a mappát, amelyet meg szeretnénk osztani, vagy válasszuk ki a mappát, amely megosztási adataira kíváncsiak vagyunk.

   A Helyi mappák alatt lévő mappákat és a POP-postafiókok mappáit nem lehet megosztani.

2. Válasszuk a Szerkesztés menü Mappatulajdonságok parancsát.
3. Kattintsunk a Megosztás fülre.
4. Kattintsunk a Jogosultságok gombra. A program elkérheti a hálózati felhasználói nevünket és jelszavunkat.

   A Jogosultságok gomb csak akkor működik, ha az IMAP-kiszolgáló engedélyezi a mappák megosztási jogosultságainak beállítását. Ha ez a gomb nem érhető el, akkor csak megnézni tudjuk a mappa megosztási jogosultságait, de megváltoztatni nem.

5. Kövessük a képernyőn megjelenő utasításokat a felhasználók és a mappahozzáférési jogusultságaik beállításához.
   - Olvasási jog: a felhasználó elolvashatja az üzeneteket és kimásolhatja a tartalmukat, de nem módosíthatja vagy törölheti őket, és nem másolhat üzeneteket a mappába. A felhasználó megjelölheti az üzeneteket olvasottként vagy olvasatlanként. További tudnivalók: Üzenetek megjelölése.
   - Olvasási és írási jog: az olvasási jogon felül a felhasználó módosíthatja és törölheti az üzeneteket. A felhasználó üzeneteket is másolhat vagy helyezhet át a mappába.
   - Rendszergazda jog: az olvasási és írási jogon felül a felhasználó felhasználókat tud hozzáadni és eltávolítani, és meg tudja változtatni a mappák jogosultságait.
6. A változtatások érvényesítéséhez kattintsunk az OK gombra.
7. A Tulajdonságok párbeszédpanel bezárásához kattintsunk az OK gombra.

A postafiók mappalistájában a megosztott mappák ikonja jelzi a mappa megosztott állapotát.

A többi felhasználónak üzenetet küldhetünk, hogy feliratkozhatnak a megosztott mappánkra. Ehhez induljunk a Levelező ablakból.

1. Válasszuk ki a megosztott mappát.
2. Kattintsunk az egér jobb gombjábal, és a helyi menüből válasszuk A mappa helyének másolása parancsot.
3. Kattintsunk az Új üzenet gombra. Megjelenik az Új üzenet ablak.
4. Kattintsunk az üzenet törzsére, majd a Szerkesztés menüből válasszuk a Beillesztés parancsot.
5. Címezzük meg az üzenetet, írjuk be a tárgyat és az üzenet szövegét. Írjuk meg a címzettnek, hogy úgy iratkozhat fel a megosztott mappánkra, hogy az üzenetbe másolt hivatkozásra kattint.

   Csak a velünk azonos hálózatban dolgozó felhasználók tudnak feliratkozni a megosztott mappára.

6. Kattintsunk a Küldés gombra.

### Feliratkozás egy megosztott mappára

A megosztott mappára történő feliratkozás hasonló egy hírcsoportra történő feliratkozáshoz. A feliratkozást kezdjük a Levelező ablakban:

1. Válasszuk a Fájl menü Feliratkozás parancsát. A Feliratkozás párbeszédpanel jelenik meg.
2. Ha szükséges, a Postafiók lenyitható listán válasszunk másik IMAP-postafiókot.
3. Jelöljük ki a mappát, amelyre fel kívánunk iratkozni.
4. Kattintsunk a Feliratkozás gombra vagy a mappa mellett a Feliratkozás oszlopba. Minden olyan mappa mellett, amelyre feliratkoztunk, pipa jelenik meg. A jelentkezés törléséhez kattintsunk a Leiratkozás gombra.
5. Kattintsunk az OK gombra. Az kiválasztott mappák listája megjelenik a Levelező ablakban.

[ Vissza a fejezet elejére ]

## Üzenetek címkézése

Az üzeneteket címkékkel láthatjuk el, ami megkönnyíti rendszerezésüket. Alkalmazhatjuk a szabványos színt és címkeszöveget, de saját igények szerinti színeket és címkeszöveget is megadhatunk.

A címkézés leghatékonyabb módja az üzenetszűrő használata, amellyel automatikusan megvalósítható az üzenetek címkézése. Megadhatunk például egy olyan szűrőt, amely a főnökünktől érkező üzeneteket a Fontosfeliratú címkével látja el, és vörös színnel jeleníti meg. További tudnivalók: Levelezőszűrők létrehozása.

### Címke alkalmazása

Üzenet címkével jelöléséhez induljunk ki a Levelező ablakból:

1. Jelöljük ki a címkézni kívánt üzenetet.
2. Válasszuk az Üzenet menü Címke parancsát.
3. A listán jelöljük ki a használni kívánt címkét.

Az üzenet fejléce a választott címkeszínre változik. A címke szövege csak akkor látható, ha a Levelező ablakban megjelenítjük a Címke oszlopot.

Tipp: az üzenetek gyors címkézéséhez, illetve a címke eltávolításához jelöljünk ki egy vagy több üzenetet, és nyomjuk meg a billentyűzeten az 1, 2, 3, 4 vagy 5 billentyűt. A 0 billentyű törli a címkét.

A Címke oszlop megjelenítéséhez induljunk ki a Levelező ablakból:

- Kattintsunk az oszlopok megjelenítésére, illetve elrejtésére szolgáló gombra, és jelöljük ki a Címke oszlopot a listán.

Megjegyzés: az üzenetcímkék adott fiókon belül működnek. Ha például másik postafiókba helyezünk át vagy másolunk egy címkével ellátott üzenetet, a címke nem marad meg. Ugyanígy eltűnik a címke, ha ilyen üzenetet másik címzettnek továbbítunk. Ha IMAP postafióknál az IMAP-kiszolgáló támogatja a felhasználói kulcsszavakat, az üzenetcímkék megmaradnak, ha másik helyről jelentkezünk be a postafiókba.

[ Vissza a fejezet elejére ]

### Címkék testreszabása

A címkék színe és szövege saját igényekhez igazítható.

A címkék testreszabásához induljunk ki a Levelező ablakból:

1. Válasszuk a &brandShortName; Szerkesztés menüjéből a Beállítások parancsot. A Beállítások párbeszédpanel jelenik meg.
2. A Levelező és hírolvasó kategória alatt kattintsunk a Címkék elemre. (Ha nem láthatók az alkategóriák, a kibontásukhoz kattintsunk duplán a Levelező és hírolvasó kategóriára.)
3. Szerkesszük a címke szövegét, vagy írjunk be másikat. A címke szövege legfeljebb 32 karakterből állhat.
4. A címke színének módosításához kattintsunk a címke melletti színválasztóra, és adjunk meg másik színt.
5. Kattintsunk az OK gombra.

A módosítások azonnal érvénybe lépnek.

Tipp: az alapértelmezett címkeszöveg és szín visszaállításához a fenti lépésekkel jelenítsük meg a címkék beállításait, és kattintsunk az Alapértelmezett értékek visszaállítása gombra.

[ Vissza a fejezet elejére ]

### Üzenetek rendezése címkék szerint

Az üzenetek rendezéséhez induljunk ki a Levelező ablakból:

1. Ha a Címke oszlop nem látható, megjelenítéséhez kattintsunk az oszlopok megjelenítésére, illetve elrejtésére szolgáló gombra, és jelöljük ki a Címke oszlopot a listán.
2. Kattintsunk a Címke oszlopra, ekkor az üzenetek a címkék szerint rendezve jelennek meg, az egyes címkéken belül pedig a dátum alapján növekvő sorrendben.

[ Vissza a fejezet elejére ]

### Címkék eltávolítása

Üzenetcímke eltávolításához induljunk ki a Levelező ablakból:

1. Jelöljünk ki egy vagy több címkével jelölt üzenetet.
2. Válasszuk az Üzenet menü Címke parancsát.
3. Az üzenetcímke szövegénél válasszuk a Nincs elemet.

[ Vissza a fejezet elejére ]

## Üzenetek megjelölése

Az elolvasott üzeneteket időnként olvasatlanra szeretnénk visszaállítani, hogy így később újra elolvassuk és válaszoljunk rá.

Üzenet olvasatlanra állításhoz induljunk ki a Levelező ablakból:

1. Üzeneteinek megjelenítéséhez jelöljünk ki egy levelező vagy hírcsoportmappát.
2. Az olvasatlanra állítani kívánt üzeneteknél kattintsunk az Olvasás oszlopra. Az olvasatlanként megjelölt üzeneteknél a szimbólum jelenik meg az Olvasás oszlopban. Az olvasottként megjelölt üzeneteknél a szimbólum jelenik meg az Olvasás oszlopban. Ha az Olvasás oszlop nem látható, megjelenítéséhez kattintsunk az Oszlopok megjelenítésére, illetve elrejtésére szolgáló gombra, és jelöljük ki az Olvasás oszlopot a listán.

Olvasás oszlop

A később letölteni kívánt üzeneteket megjelölhetjük kapcsolat nélküli használatra.

Az üzenetek megjelöléséhez induljunk ki a Levelező ablakból:

1. Üzeneteinek megjelenítéséhez jelöljünk ki egy levelező vagy hírcsoportmappát.
2. A letölteni kívánt üzeneteknél kattintsunk a Jelölés oszlopra. Az ilyen üzeneteknél a szimbólum jelenik meg. Ha a Jelölés oszlop nem látható, megjelenítéséhez kattintsunk az oszlopok megjelenítésére, illetve elrejtésére szolgáló gombra, és jelöljük ki a Jelölés oszlopot a listán.

Jelölés oszlop

[ Vissza a fejezet elejére ]

## Üzenetnézetek használata

Alkalmazhatunk előre beállított vagy egyedi üzenetnézeteket, hogy a megjelenített üzenetek szűrésével megkönnyítsük az üzenetek kezelését.

Egy üzenetnézet használatához nyissuk meg a Nézet menüt, és válasszuk az Üzenetek menüpontot. Válasszunk egy parancsot az almenüből.

- Mind: Az összes üzenet megtekintéséhez válasszuk ezt a parancsot.
- Olvasatlan: Az olvasatlan üzenetek megtekintéséhez válasszuk ezt a parancsot.
- Címkék: Válasszunk egy címkét a címkézett üzenetek megtekintéséhez.
- Egyedi üzenetnézetek: Válasszunk egy egyedi üzenetnézetet. Alapértelmezésben négy előre definiált üzenetnézet áll rendelkezésünkre: Ismerőstől, Nemrég érkezett, Elmúlt 5 nap és Nem szemét.
- Testreszabás…: Az üzenetnézetek megtekintéséhez és módosításához válasszuk ezt a parancsot.

Tipp: Gyorsan válthatunk üzenetnézetet a Keresősáv Nézet mezőjéből. Ha a Keresősáv nem látható, nyissuk meg a Nézet menüt, majd a Megjelenítés/Elrejtés elemet, majd a Keresősáv elemet.

| Keresősáv

### Egyéni nézet létrehozása

Csak bizonyos kritériumnak megfelelő üzenetek megjelenítéséhez készíthetünk egyedi üzenetnézeteket.

Üzenetnézet létrehozása vagy módosítása:

1. Nyissuk meg a Nézet menüt, és válasszuk az Üzenetek, majd a Testreszabás… menüpontot.
2. Új nézet létrehozásához kattintsunk az Új gombra. Üzenetnézet módosításához kattintsunk a módosítandó nézet nevére, majd kattintsunk a Szerkesztés gombra.
3. Adjuk meg az üzenetnézet nevét.
4. Adjuk meg, hogy a műveletet a Levelező a feltételek milyen típusú teljesülésekor hajtsa végre: a következők mind illeszkedjenek vagy a következők bármelyike illeszkedjen.
5. Használjuk a legördülő listát a szűrési feltétel megadásához (például: Tárgy, Feladó, tartalmazza, nem tartalmazza) és adjuk meg az illesztendő szöveget vagy mondatot.

   Tipp: ha az első lenyitható listán nem szereplő (például a Resent-From) fejlécelemet tartalmazó üzeneteket szeretnénk keresni, kattintsunk a legördülő lista Testreszabás elemére, és írjuk be a keresni kívánt fejlécelemet. A &brandShortName; Levelező és hírolvasó felveszi ezt a lenyitható listára, így ezután ezt is választhatjuk keresési feltételként. Az egyéni fejlécelemet pontosan kell beírni, mert a Levelező csak a beírt kifejezéssel tökéletesen megegyező elemeket fogja megtalálni.

6. A Több gombbal további feltételeket vehetünk fel, a Kevesebb gombbal eltávolíthatunk feltételeket.
7. A beállítások elfogadásához kattintsunk az OK gombra.
8. Kattintsunk az OK gombra az Üzenetnézetek testreszabása párbeszédpanelben. A kiválasztott nézet automatikusan aktívvá válik.

[ Vissza a fejezet elejére ]

## Levelezőszűrők létrehozása

A levelezőszűrők az üzenetek kezelésében és rendszerezésében segítenek. Ha létrehozunk ilyen szűrőket, a &brandShortName; Levelező és hírolvasó a megadott feltételek alapján automatikusan végrehajt bizonyos műveleteket a beérkező üzeneteken. Például készíthetünk olyan szűrőt, amely a beérkezett üzeneteket automatikusan adott mappába helyezi. A levelezőszűrők adott fiókon belül működnek.

A Levelezőszűrők párbeszédpanel a Levelező ablakból a következő lépésekkel jeleníthető meg:

1. Válasszuk a Feladatok menü Levelezőszűrők parancsát. A Levelezőszűrők párbeszédpanel jelenik meg.
2. Ha több levelező-postafiókkal rendelkezünk, jelöljük ki azt, amelyben a szűrőt használni szeretnénk.
3. Kattintsunk az Új gombra. A Szűrés szabályai párbeszédpanelen megadhatjuk, hogy milyen típusú üzeneteken alkalmazzuk a szűrőt, és milyen műveletet kívánunk végrehajtani.
4. Írjuk be a szűrő nevét.
5. Adjuk meg, hogy a műveletet a Levelező a feltételek milyen típusú teljesülésekor hajtsa végre: a következők mind illeszkedjenek vagy a következők bármelyike.
6. A lenyitható listákon válasszuk ki a keresési feltételt (például: Tárgy, Feladó, tartalmazza, nem tartalmazza) majd írjuk be a keresett szót vagy kifejezést.

   Tipp: ha az első lenyitható listán nem szereplő (például a Resent-From) fejlécelemet tartalmazó üzeneteket szeretnénk keresni, kattintsunk a legördülő lista Testreszabás elemére, és írjuk be a keresni kívánt fejlécelemet. A &brandShortName; Levelező és hírolvasó felveszi ezt a lenyitható listára, így ezután ezt is választhatjuk keresési feltételként. Az egyéni fejlécelemet pontosan kell beírni, mert a Levelező csak a beírt kifejezéssel tökéletesen megegyező elemeket fogja megtalálni.

7. A Több gombbal további feltételeket vehetünk fel, a Kevesebb gombbal eltávolíthatunk feltételeket.
8. A lenyitható listán válasszuk ki a feltételeknek megfelelő üzeneteken végrehajtani kívánt műveletet (például Áthelyezés).

   Tipp: a beérkezett üzenetek automatikus címkézéséhez válasszuk az Üzenet címkézése műveletet.

9. Adjuk meg az üzenetek tárolására szolgáló célmappát, vagy hozzunk létre új mappát.
10. A beállítások elfogadásához kattintsunk az OK gombra.
11. A Levelezőszűrők párbeszédpanelen kattintsunk az OK gombra. A szűrő azonnal érvénybe lép, és vizsgálja az ezután beérkező üzeneteket.

A szűrők kezeléséhez induljunk ki a Levelező ablakból:

1. Válasszuk a Feladatok menü Levelezőszűrők parancsát. A Levelezőszűrők párbeszédpanel jelenik meg.
2. Ha több levelező-postafiókkal rendelkezünk, jelöljük ki azt, amelyben a szűrőt használni szeretnénk.
3. Válasszunk a következő lehetőségek közül:
   - Szűrő be- és kikapcsolása: a szűrő neve melletti négyzetre kattintva engedélyezhetjük vagy tilthatjuk működését.
   - Szűrő szerkesztése: jelöljük ki a kívánt szűrőt, és kattintsunk a Szerkesztés gombra (vagy kattintsunk duplán a szűrő nevére). A Szűrés szabályai párbeszédpanelen hajtsuk végre a megfelelő módosításokat.
   - Szűrő törlése: jelöljük ki a szűrőt, és kattintsunk a Törlés gombra.
   - A szűrők alkalmazási sorrendjének megváltoztatása: a szűrőlistán kattintsunk a kívánt névre, majd áthelyezéséhez a Feljebb mozgatás vagy a Lejjebb mozgatás gombra.

     Megjegyzés: a program a megadott sorrendben alkalmazza a szűrőket a beérkezett üzenetekre mindaddig, míg egy szűrési művelet azt nem törli, vagy a Beérkezett üzenetek mappába nem helyezi.

4. Ha befejeztük a szűrők kezelését, kattintsunk az OK gombra. Ha új szűrőt hoztunk létre, az azonnal érvénybe lép, és vizsgálja az ezután beérkező üzeneteket.

Megjegyzés: ha szűrt üzenetek tárolására szolgáló mappát törlünk, a szűrő ezután nem fog működni. A törölt mappához tartozó szűrési feltételeknek eleget tevő üzenetek a Beérkezett üzenetek mappába kerülnek. Ha átnevezünk vagy áthelyezünk egy ilyen mappát, a szűrő automatikusan az új mappa használatára frissül.

Tipp: a szűrők a meglévő üzenetekre nincsenek hatással. Ha meglévő üzeneteket szeretnénk áthelyezni másik mappába, az Eszközök menüből válasszuk ki a Szűrők futtatása a mappán parancsot vagy keressük meg ezeket az üzeneteket, és rendezzük másik mappába.

[ Vissza a fejezet elejére ]

### Adott feladó üzeneteinek szűrése

A Mozilla gyors módszert biztosít az adott feladótól érkező üzenetek szűrőjének létrehozásához.Ha például a gyermekünk tanárától érkező üzeneteket automatikusan az Iskola nevű mappába szeretnénk helyezni, az ezt végrehajtó szűrőt egyszerűen beállíthatjuk.

Az adott feladótól érkező üzenetek szűrőjének létrehozásához induljunk ki a Levelező ablakból:

1. Jelöljük ki a kívánt feladó egyik üzenetét.
2. Válasszuk az Üzenet menü Szűrő létrehozása parancsát. A Szűrés szabályai párbeszédpanel jelenik meg. A feladó e-mail címe alapján a &brandShortName; előre kitölti a szűrő neve, a szűrő feltétele és a szűrő művelete (Áthelyezés) mezőt.
3. Adjuk meg az adott feladótól érkező üzenetek tárolására szolgáló célmappát, vagy hozzunk létre új mappát.
4. A beállítások elfogadásához kattintsunk az OK gombra. A Levelezőszűrők párbeszédpanel jelenik meg, ahol szűrőket hozhatunk létre, törölhetünk vagy szerkeszthetünk.
5. Kattintsunk az OK gombra. A szűrő azonnal érvénybe lép, és vizsgálja az adott feladótól ezután beérkező üzeneteket.

[ Vissza a fejezet elejére ]

## Keresés az üzenetekben

A &brandShortName; Levelező és hírolvasó gyors módszert biztosít szöveg kereséséhez adott üzenetben, üzenetek kereséséhez tárgy vagy feladó alapján, de a feltételek kombinációját is használhatjuk adott mappa, hírcsoport vagy postafiók üzeneteiben a kereséshez.

Adott üzenet szöveg kereséséhez induljunk ki a Levelező ablakból:

1. Jelöljük ki az üzenetet, és válasszuk a Szerkesztés menü Keresés ebben az üzenetben parancsát.
2. A párbeszédpanelbe írjuk be a keresett szöveget.
3. A szöveg első előfordulásának kijelöléséhez kattintsunk a Keresés gombra.
4. A további előfordulásokhoz kattintsunk ismét a Keresés gombra, majd ha befejeztük a műveletet, a Mégse gombra.
5. A Szerkesztés menü Következő találat parancsával a megadott szöveg keresését indíthatjuk újra.

A kijelölt mappa üzenetei között a tárgy vagy feladó alapján történő gyors keresést kezdjük a Levelező ablakban:

1. A Tárgy vagy feladó tartalmazza, mezőbe írjuk be a tárgy szövegében vagy a feladó nevében keresett szöveget. Megadhatjuk a tárgy vagy a név egy részét, de beírhatunk teljes szót vagy nevet is.

   Amint befejeztük a beírást, a &brandShortName; Levelező és hírolvasó csak azokat az üzeneteket jeleníti meg a kijelölt mappából, amelyek tárgya vagy feladója tartalmazza a keresett szöveget.

2. A keresett szöveg törléséhez és a kijelölt mappa összes üzenetének megjelenítéséhez kattintsunk a Törlés gombra.

### Adott üzenetek keresése

A levelezési mappákban vagy a hírcsoportokban megkereshetjük a kívánt üzeneteket. Az Üzenetek keresése párbeszédpanel a Levelező ablakból a következő lépésekkel jeleníthető meg:

1. Válasszuk a Feladatok menü Üzenetek keresése parancsát. Az Üzenetek keresése párbeszédpanel jelenik meg.
2. A Keresés helyemezőben jelöljük ki azt a postafiókot, hírcsoportot vagy mappát, amelyben keresni szeretnénk.
3. A Keresés az almappákban is négyzet bejelölésével a keresést kiterjeszthetjük az almappákra is.
4. A Keresés a helyi rendszerben négyzet bejelölésével csak a helyileg lementett hírcsoportok és IMAP postafiókok üzeneteikre korlátozhatjuk a keresést.

   Megjegyzés: A jelölőnégyzet le van tiltva, ha nincs lehetőség a távoli üzenetek közötti keresésre.

5. Adjuk meg, hogy a Mozilla Levelező és hírolvasó az üzenetek keresésénél az összes megadott feltételt figyelembe vegye-e, vagy találatnak számítson a legalább egy feltételnek eleget tevő bejegyzés is.
6. A lenyitható listákon válasszuk ki a keresési feltételt (például: Tárgy, Feladó, tartalmazza és nem tartalmazza), majd írjuk be a keresett szót vagy kifejezést.

   Tipp: ha az első lenyitható listán nem szereplő (például a Resent-From) fejlécelemet tartalmazó üzeneteket szeretnénk keresni, kattintsunk a legördülő lista Testreszabás elemére, és írjuk be a keresni kívánt fejlécelemet. A &brandShortName; Levelező és hírolvasó felveszi ezt a lenyitható listára, így ezután ezt is választhatjuk keresési feltételként. Az egyéni fejlécelemet pontosan kell beírni, mert a Levelező csak a beírt kifejezéssel tökéletesen megegyező elemeket fogja megtalálni.

7. A Több gombbal további feltételeket vehetünk fel, a Kevesebb gombbal eltávolíthatunk feltételeket.
8. A keresés indításához kattintsunk a Keresés gombra, az Alaphelyzet gombbal a kiindulási helyzetbe térhetünk vissza. A keresés eredménye a párbeszédpanel alsó részén jelenik meg.
   - Valamelyik üzenet megnyitásához és elolvasásához jelöljük ki az üzenetet, és kattintsunk a Megnyitás gombra, vagy kattintsunk duplán a kívánt üzenetre.
   - Az üzenetek a fejlécre kattintva a kívánt oszlop szerint rendezhetők.
   - Az Eredmények mezőben megjelenő üzeneteket másik mappába másolhatjuk vagy helyezhetjük át: ehhez jelöljük ki a kívánt üzenetet, és az Iktatás lenyitható listán adjuk meg a célmappát. Ha a célmappa ugyanezen a postafiókon belül található, az üzenetet áthelyezi a program. Ha a célmappa másik postafiókban található, az üzenetet átmásolja a program.
   - Az Eredmények mezőben megjelenő valamelyik üzenet törléséhez jelöljük azt ki, és kattintsunk a Törlés gombra.
   - Az üzenet tárolási mappáját is megnyithatjuk: jelöljük ki az üzenetet, és kattintsunk az Üzenetmappa megnyitása gombra.

[ Vissza a fejezet elejére ]

# Levélszemét kezelése

Ez a szakasz leírja hogy hogyan használható a &brandShortName; levélszemét-kezelő funkciója a kéretlen levelek kiszűrésére.

A fejezet témakörei:

- A Levélszemét-kezelő használata
- Levélszemét-kezelő használata
- Levélszemét kezelése és Levélszűrők

## A Levélszemét-kezelő használata

&brandShortName; levélszemét-kezelő funkciója segítségével kiértékelhetők a beérkező levelek és azonosíthatók a szemét (vagy kéretlen) üzenetek. A funkció a Bayes-féle osztályozási módszert használja. Először &brandShortName; megtanulja, mi a szemét, és mi nem. Mutatunk neki néhány szemét és néhány nem szemét levelet. Azután hagyjuk automatikusan azonosíttatni a beérkező üzeneteket. Ha &brandShortName; hibát vét, akkor ki tudjuk javítani.

A levélszemét-kezelő használata:

1. Először &brandShortName; megtanulja azonosítani a szemét és a nem szemét üzeneteket. A kiválasztott üzenet(ek)hez háromféle módon kapcsolhatjuk a szemét- illetve nem szemét státuszt:
   - Válasszuk az Üzenet menü Megjelölés menüpontját, majd a Szemétként vagy a Nem szemétként parancsot.
   - Kattintsunk a Szemét ikonra a Levelező eszköztáron.

   - Az üzenetlistában kattintsunk a Szemét-e oszlopra. (Ha nem látjuk, akkor kattintsunk a jobbszélső gombra () az üzenetlista fejlécében és válasszuk a Szemét-e elemet a listából.)

   Ha kapcsolgatjuk a Szemét-e státuszt, akkor egy kuka ikon megjelenik vagy eltűnik a Szemét-e állapotoszlopában, így jelezve a kiválasztott üzenet státuszát.

2. Válasszuk a Feladatok menü Levélszemét kezelése… parancsát. Engedélyezzük a postafiókra a levélszemét kezelését, és a &brandShortName; a beérkező üzeneteket automatikusan osztályozni fogja. (További tudnivalók: Levélszemét-kezelő használata.)
3. Ha vírusos leveleket is fel szeretnénk ismertetni, akkor vegyük fontolóra az ismerősöktől jövő levelek automatikus átengedésének megtiltását (sok vírus tömegével küld üzeneteket a fertőzött számítógép címjegyzékében található címekre).
4. Ha a Levélszemét-kezelő rosszul ismer fel egy üzenetet, akkor mindenképpen javítsuk, akár szemét, akár nem szemét üzenetről van szó.
5. Már beérkezett üzenetek elemzéséhez jelöljük ki az üzeneteket, és válasszuk a Feladatok menü Levélszemétgyűjtő futattása a mappán parancsát.

Megjegyzés: A &brandShortName; csak akkor fogja futtatni a Levélszemét-kezelőt, ha az azonosító adatbázisban vannak információk a nem szemét üzenetekről. Ha a Levélszemét-kezelő nem működik, akkor válasszunk ki néhány üzenetet, és jelöljük meg őket nem szemétként.

[ Vissza a fejezet elejére ]

## Levélszemét-kezelő használata

A Levélszemét-kezelő működésének pontos áttekintéséhez válasszuk a Feladatok menü Levélszemét kezelése… parancsát:

- Postafiók: Válasszunk egy postafiókot a Levélszemét-kezelő beállításainak megváltoztatásához az adott postafiókon. (Megjegyzés: minden postafiók ugyanazt az azonosító adatbázist használja.)
- Levélszemétnapló: Kattintsunk a gombra a levélszemét-felismerések listáját tartalmazó párbeszédpanel megnyitásához. A párbeszédpanelen letilthatjuk a Levélszemétnapló vezetését.
- Levélszemét kezelésének engedélyezése: Jelöljük be, ha kérjük a levélszemét felismertetését.
- Ne jelölje meg levélszemétként az üzenetet, ha a feladója benne van a címjegyzékben: Jelöljük be ha ki akarjuk védeni, hogy véletlenül levélszemétté váljanak az ismerős emberek üzenetei.
- A levélszemétként azonosított bejövő üzenetek áthelyezése: Jelöljük be, ha szeretnénk, hogy a levélszemét automatikusan egy megadott mappába kerüljön.
  - Szemét mappa [postafiók]: az alapértelmezett levélszemétmappa használatához válasszuk ezt.
  - Egyéb: [postafiók]: egyedi levélszemét mappa beállításához válasszuk ezt.
  - A levélszemétként megjelölt üzenetek törlése [__] nap elteltével ebből a mappából: Ha biztosak vagyunk benne, hogy a levélszemétként azonosított üzenetek valóban szemetek, akkor jelöljük be, hogy a bizonyos időnél régebben érkezett levélszemét automatikusan törlődjön.
- A szemétként megjelölt levelek megjelölése olvasottként: Válasszuk ki ezt a beállítást, ha el akarjuk kerülni, hogy a levélszemétnek jelölt üzenet új üzenetként jelenjen meg.
- Ha kézzel jelölöm meg az üzeneteket szemétként: Válasszuk ezt annak beállításához, hogy a &brandShortName; mit csináljon a kézzel megjelölt levélszeméttel.
  - ÁthelyezésSzemét mappába: Válasszuk ezt, ha a kézzel szemétként megjelölt üzeneteket a levélszemét mappába szeretnénk áthelyezni.
  - Törlés: Válasszuk ezt, ha a kézzel szemétként megjelölt üzeneteket a kukába szeretnénk áthelyezni.

[ Vissza a fejezet elejére ]

## Levélszemét kezelése és Levélszűrők

A levélszemét azonosítása a levélszűrők végrehajtása után történik és csak a Beérkezett üzenetek mappán és annak almappáin fut végig. Használjuk ki ennek előnyeit! Például azt az üzenetet, melyről biztosan tudjuk, hogy nem levélszemét szűrhetjük a Beérkezett üzenetek mappán kívülre, így az biztosan nem lesz levélszemétként azonosítva (ez különösen hasznos, ha hírlevelekre vagyunk feliratkozva vagy moderált levelezőlista tagjai vagyunk).

[ Vissza a fejezet elejére ]

## Phishing Detection

Phishing is a particularly common fraudulent business scheme in which a party creates counterfeit websites designed to trick recipients into divulging personal data such as credit card numbers, account usernames, passwords and social security numbers. Hijacking brand names of banks, e-retailers and credit card companies, phishers often convince recipients to respond.

In many cases, you'll receive a link to a phishing page via an email which claims to come from an official-looking address. You can also end up at these pages by following links that you find on the Web or in IM messages.

Tip: Since a forged URL can look very similar to a genuine one, it's safer to use a bookmark you've created or to type the URL into the location bar by hand instead of following a link in an email message. Always consider the risk of a forged URL if you're asked to log in or provide private information on a website.

&brandShortName; Mail phishing detector is enabled by default. When it encounters a mail which seems to be scam, it will show a warning bar in the message window.

If you think that the email is a valid one, you can click on the Not Scam button, and the warning bar will disappear.

When a user clicks on a link in an email that appears to be a phishing URL, &brandShortName; will prompt the user with a dialog box before the website is opened.

This prompt will appear if either of the following is true: the host name of the actual URL is an IP address, or the link text is a URL whose host name does not match the host name of the actual URL.

Note: Phishing detection has a higher precedence than Junk Mail detection.

For more technical details on this subject, see the online document Know your Enemy: Phishing.

[ Vissza a fejezet elejére ]