%brandDTD; ]>
Ezt a dokumentumot a &brandShortName;-csoport készítette, és csak a tájékoztatás célját szolgálja. Segíthet abban, hogy a személyes adatainkat megvédjük az interneten, de nem érinti az összes adatvédelmi és biztonsági kérdést, és nem tekinthető a &brandShortName;-csoport hivatalos ajánlatának a megfelelő adatvédelmi és biztonsági rendszabályokat illetően.

# A &brandShortName; Levelező és hírolvasó használata

A &brandShortName; Levelező és hírolvasó segítségével egy alkalmazáson belül kényelmesen kezelhetjük elektronikus levelezésünket és olvashatjuk a minket érdeklő hírcsoportokat. Lehetőségünk van több levelező postafiók létrehozására (például az üzleti és a magánlevelezés szétválasztható), és csatlakozhatunk internetes hírcsoport-kiszolgálókhoz is – mindezt egy helyről, a Levelező és hírolvasó ablakából intézhetjük.

A &brandShortName; Levelező és hírolvasó elindításához:

- Kattintsunk a Levelező és hírolvasó ikonjára bármelyik &brandShortName;-ablak bal alsó sarkában.

| Levelező és hírolvasó ikon

A fejezet témakörei:

- &brandShortName; Levelező és hírolvasó – bevezetés
- Levelek importálása más programokból
- Üzenetek olvasása
- Üzenetek küldése
- HTML formátumú levélüzenetek létrehozása
- Mellékletek használata
- Üzenetek törlése
- Címjegyzék használata
- Üzenetek rendszerezése
- Levélszemét kezelése
- Hírcsoportok kezelése
- Getting Started with Blogs & News Feeds
- Kapcsolat nélküli munka
- Signing & Encrypting Messages
- Postafiókok beállításai
- A Levelező és hírolvasó beállításai

# &brandShortName; Levelező és hírolvasó – bevezetés

A fejezet témakörei:

- A Postafiók beállításai varázsló használata
- További levelező- és hírcsoportfiókok beállítása
- Fiókok beállításainak módosítása

## A Postafiók beállításai varázsló használata

Levelező- vagy hírcsoportfiók beállításához először is válasszuk az Ablak menü Levelező és hírolvasó parancsát. Ha még nem állítottunk be fiókokat, automatikusan megjelenik a Postafiók varázsló, és beállíthatunk egyet.

A Postafiók varázsló végigvezet az új fiók létrehozásának folyamatán. Ha nem ismerünk egy beállítást, nyomjuk meg a Mégse gombot, és kérdezzük meg az internetszolgáltatótól (ISP) vagy a rendszergazdától.

Ha már léteznek fiókok, a Postafiók varázsló nem jelenik meg automatikusan a Levelező ablakának megnyitásakor. Ilyenkor nyissuk meg a Levelező ablakát, majd a válasszuk a Fájl menü Új almenüjéből a Postafiók parancsot. További tudnivalók: További levelező- és hírcsoportfiókok beállítása.

### Levelező-postafiók beállítása internet- vagy levelezőszolgáltatóhoz

Mielőtt hozzáfognánk egy új levelező-postafiók beállításához, az internetszolgáltatótól vagy az e-mail szolgáltatótól meg kell szereznünk a következő adatokat:

- felhasználói név
- e-mail cím
- a levélfogadó és a levélküldő kiszolgáló neve
- a beérkező leveleket kezelő kiszolgáló típusa (IMAP vagy POP)

Mielőtt hozzáfognánk egy új hírcsoportfiók beállításához, az internetszolgáltatótól vagy az e-mail szolgáltatótól meg kell szereznünk a következő adatokat:

- e-mail cím
- hírcsoport-kiszolgáló neve
- postafiók neve

Új levelező- vagy hírcsoportfiók beállításához induljunk ki a Levelező ablakából:

1. Válasszuk a Szerkesztés menü Postafiókok beállításai parancsát. A Postafiókok beállításai párbeszédpanel jelenik meg.
2. A Postafiók varázsló elindításához kattintsunk a Postafiók hozzáadása gombra.

   A Postafiók varázsló által kért adatok függenek az első lapján megadott fióktípustól. Az alábbi, félkövérrel szedett szövegek megfelelnek a postafiók beállítása közben felbukkanó egyes párbeszédpaneleknek.

3. Új postafiók beállítása: adjuk meg a beállítani kívánt postafiók típusát, majd kattintsunk a Tovább gombra.
4. Felhasználó: írjuk be a postafiókhoz tartozó nevet és e-mail címet, majd kattintsunk a Tovább gombra.
5. A kiszolgáló adatai:
   - adjuk meg, hogy POP- vagy IMAP-postafiókot szeretnénk-e használni. Nem minden szolgáltató támogatja mindkét típust. További tudnivalók: Postafiókok beállításai – Kiszolgáló beállításai.
   - Meg kell adnunk a bejövő leveleket kezelő kiszolgálók nevét.
   - Ha azt szeretné, hogy ez a postafiók része legyen a Helyi mappák Globális gyűjtő nevű postafiókjának, akkor jelölje meg a A Globális gyűjtő használata jelölőnégyzetet. Ebbe a postafiókba érkező levelek így a Helyi mappákban kerülnek eltárolásra. Ha leveszi a jelölést erről a négyzetről, akkor a postafiók levelei a saját könyvtárukban lesznek tárolva.
   - Meg kell adnunk a kimenő leveleket kezelő kiszolgálók (SMTP) nevét.

     Megjegyzés: csak egy levélküldő kiszolgálót (SMTP) kell megadni akkor is, ha több levelező- postafiókkal rendelkezünk. Az SMTP-kiszolgáló neve esetleg nem szerepel a postafiók rendelkezésre álló adatai között. Lehetséges, hogy az SMTP-kiszolgáló megegyezik a POP- vagy az IMAP-kiszolgálóval. Ha kétségek merülnek fel, kérdezzük meg az internetszolgáltatót vagy a rendszergazdát.

   - A folytatáshoz kattintsunk a Tovább gombra.
6. Felhasználói név: írjuk be az internetszolgáltató, illetve az e-mail szolgáltató által megadott felhasználói nevet, majd kattintsunk a Tovább gombra.
7. Postafiók neve: írjunk be akármilyen nevet, amellyel erre a postafiókra szeretnénk hivatkozni, majd nyomjuk meg a Tovább gombot.
8. Gratulálunk! Ellenőrizzük a megadott adatok helyességét, szükség szerint egyeztessük ezeket az internetszolgáltatóval vagy a rendszergazdával. Miután ellenőriztük az adatok helyességét, kattintsunk a Befejezés gombra a postafiók beállításához.
9. Az új postafiók megjelenik a Postafiókok beállításai párbeszédpanel bal oldalán. Kattintsunk az OK gombra, ezután elkezdhetjük használni az új fiókot.

Ekkor készen állunk az üzenetek lekéréséhez a postafiókból. A &brandShortName; Levelező és hírolvasó az első alkalommal minden postafiókhoz be fogja kérni a jelszót. Részletes leírás: Új levelek letöltése.

[ Vissza a fejezet elejére ]

## További levelező- és hírcsoportfiókok beállítása

A Postafiók beállításai párbeszédpanelt használhatjuk új postafiókok felvételéhez, illetve meglévő fiók következő adatainak módosításához:

- levelező- vagy hírcsoport-kiszolgáló beállításai (például az üzenetek törlési vagy letöltési beállításai)
- üzenetek másolatainak és mappáinak tárolási beállításai
- válaszcím, szervezet neve és aláírás

Új postafiók beállításához vagy meglévő beállításainak módosításához induljunk ki a Levelező ablakából:

1. Válasszuk a Szerkesztés menü Postafiókok beállításai parancsát. A Postafiókok beállításai párbeszédpanel jelenik meg. A következő feladatokat végezhetjük el:
   - Postafiók hozzáadása: kattintsunk erre a gombra egy új levelező- vagy hírcsoportfiók beállításához. Ügyeljünk a postafiók adatainak pontos beírására. A Tovább és a Vissza gombbal ugrálhatunk a képernyők között, illetve a Mégse gombbal megszakíthatjuk a postafiók létrehozását.
   - Legyen ez az alapbeállítás: válasszunk ki egy postafiókot, majd nyomjuk meg ezt a gombot. Ennek hatására a kijelölt postafiók az első helyre kerül a listában, a Levelező ablakában. A változtatás a Levelező és hírolvasó következő indítása után lép életbe.

     Az alapértelmezett postafiók az, amelybe a Levelező és hírolvasó elindításakor bejelentkezünk, és (csak IMAP-postafiókoknál) automatikusan ellenőrizzük az új leveleket. (A POP-postafiókoknál mindig meg kell nyomnunk a Letöltés gombot az új üzenetek letöltéséhez.)

   - Postafiók eltávolítása: válasszunk ki egy postafiókot, majd nyomjuk meg ezt a gombot, ha teljesen törölni szeretnénk a postafiókot a Levelező ablakából.
   - Levélküldő kiszolgáló (SMTP): kattintsunk erre az elemre (a postafiókok listája alatt), ha módosítani szeretnénk a levélküldő kiszolgáló adatait. További tudnivalók: Postafiókok beállításai – Levélküldő kiszolgáló (SMTP).
2. Kattintsunk bármelyik postafiók neve alatt elhelyezkedő elemekre, és módosítsuk a hozzájuk tartozó beállításokat a jobb oldali panelen.
3. A változtatások mentéséhez kattintsunk az OK gombra.

[ Vissza a fejezet elejére ]

## Fiókok beállításainak módosítása

A meglévő fiókok beállításainak megtekintéséhez és módosításához induljunk ki a Levelező ablakából.

1. Válasszuk a Szerkesztés menü Postafiókok beállításai parancsát. A Postafiókok beállításai párbeszédpanel jelenik meg.
2. A Postafiók beállításai párbeszédpanel bal oldalán kattintsunk a postafiók nevére. A jobb oldalon a postafiók adatai jelennek meg, például az e-mail cím és az aláírásfájl.
3. Kattintsunk a postafiók neve alatt bármelyik elemre az alábbi beállítások elvégzéséhez:
   - Kiszolgáló beállításai: a megjelenő beállítások a kiszolgáló típusától (IMAP, POP vagy hírcsoport-kiszolgáló) függően változnak. További tudnivalók: Postafiókok beállításai – Kiszolgáló beállításai.

     Fontos: ha a kiszolgáló típusát kell módosítani (például POP helyett IMAP), ehhez előbb el kell távolítani a meglévő postafiókot, majd újra kell indítani a Mozillát. Ezután újból megnyitható a Postafiók beállításai párbeszédpanel, és a Postafiók hozzáadása gombra kattintva létrehozható egy postafiók a megfelelő kiszolgálótípussal.

   - Másolatok és mappák: Ezek a beállítások határozzák meg, hogy küldünk-e automatikusan rejtett másolatokat az üzenetekről, és hol tároljuk az elküldött üzeneteket, a piszkozatokat, valamint az üzenetsablonokat. További tudnivalók: Postafiókok beállításai – Másolatok és mappák.
   - Levélírás és címzés: Ezekkel a beállításokkal a levél alapértelmezett formátumot és az idézés módját határozhatjuk meg. Az itt megadott beállításokkal felülírhatók a Beállítások párbeszédpanelen az összes címjegyzékre megadott általános címtárkiszolgálói beállítások is. További tudnivalók: Postafiókok beállításai – Levélírás és címzés.
   - Hálózat nélkül és lemezterület (csak hírcsoportfiókoknál és IMAP-postafiókonál): ezeket a beállításokat akkor használjuk, ha kapcsolat nélküli módban (az internetről lekapcsolódva) dolgozunk, vagy letöltési időt és lemezhelyet szeretnénk megtakarítani. További tudnivalók: A hálózat nélküli munka és a lemezterület beállításai (IMAP) vagy A hálózat nélküli munka és a lemezterület beállításai (Hírcsoport).
   - Lemezterület (csak POP-fiókoknál): ez a beállítás határozza meg a lemezre letölthető legnagyobb üzenetméretet. További tudnivalók: Lemezterület beállításai (POP).
   - Biztonság: itt adhatjuk meg az általunk küldött levelek digitális aláírásához és titkosításához használandó tanúsítványokat. A digitális aláírással az üzenetekben megbízhatóan azonosíthatjuk magunkat a levelek címzettjeinél. A titkosítás biztosítja, hogy az üzeneteink nem olvashatóak el, amíg az interneten utaznak. További tudnivalók: Postafiókok beállításai – Biztonság.
4. A változtatások mentéséhez kattintsunk az OK gombra.

[ Vissza a fejezet elejére ]

# Levelek importálása más programokból

Ez a fejezet levelek és a levelezési beállítások Netscape Communicator, Eudora, Outlook és Outlook Express programból történő importálását ismerteti. Ezekből a programokból címjegyzéket is átvehetünk, erről lásd: Címjegyzék importálása.

A fejezet témakörei:

- Levelek importálása
- Levelezési beállítások importálása

## Levelek importálása

A levelek Netscape Communicator, Outlook, Outlook Express vagy Eudora programból történő importálását kezdjük a Levelező ablakban:

1. Válasszuk a Feladatok menü Importálás parancsát. Az Importálás varázsló jelenik meg.
2. Az importálás végrehajtásához kövessük a varázsló utasításait.

A Netscape Communicator esetében a varázsló az összes levelezési mappát importálja. Az importált levelek a Mozilla Levelező ablakában a Helyi mappák alatt egy új mappába kerülnek. (A Communicator levelezési mappái megmaradnak az eredeti helyükön.)

[ Vissza a fejezet elejére ]

## Levelezési beállítások importálása

A Mozilla Communicator, az Outlook, az Outlook Express vagy az Eudora programból levelezési beállítások importálásához induljunk ki a Levelező ablakból:

1. Válasszuk a Feladatok menü Importálás parancsát. Az Importálás varázsló jelenik meg.
2. Az importálás végrehajtásához kövessük a varázsló utasításait.

[ Vissza a fejezet elejére ]